stanford-oval/wikipedia huggingface dataset:
Eddie Albert
Näyttelijänura

Eddie Albertin näyttelijänura ulottui seitsemälle vuosikymmenelle. 1930-luvulla hän näytteli teatterissa Broadwaylla, ja jo 1936 hän esiintyi televisiossa RCA:n ensimmäisessä televisiolähetyksessä. Albert teki ensiesiintymisensä valkokankaalla vuoden 1938 Hollywood-versiossa Broadway-näytelmästä Brother Rat, jossa näyttelivät myös Ronald Reagan ja Jane Wyman.
1950-luvulla hän esiintyi useissa Hollywood-tuotannoissa muun muassa Lucille Ballin ja Dean Martinin rinnalla. Albert sai yleensä näkyviä sivurooleja, joissa hän esitti sankarin tai pääosanäyttelijän parasta kaveria, kuten vuoden 1953 menestyselokuvassa Loma Roomassa yhdessä Gregory Peckin ja Audrey Hepburnin kanssa.
1960-luvulla Albert siirtyi televisioon, jossa näytteli sarjassa Green Acres. 1971 hän vieraili murhaajana kenraali Hollisterin roolissa televisiosarjassa Columbo (episodi "Dead Weight"). 1980-luvulla hänet nähtiin Carlton Travisin roolissa televisiosarjassa Viinitila Falcon Crest, jossa hänen vastanäyttelijänään oli jälleen Jane Wyman.
Albertin viimeinen osa valkokankaalla oli hallituksen puheenjohtajan rooli elokuvassa Johtokunta (1985), jossa näytteli myös Danny DeVito.
Yksityiselämä

Toisen maailmansodan aikana Eddie Albert palveli luutnanttina Yhdysvaltain merivoimissa Tyynellämerellä. Hän kunnostautui Tarawan taistelussa vuonna 1943 pelastamalla useita haavoittuneita tulen alta, mistä hänet palkittiin pronssitähdellä.
Albert oli naimisissa näyttelijä María Marguerita Guadalupe Boldao y Castilla O’Donnellin kanssa vuodesta 1945 tämän kuolemaan (1985) saakka. Viimeisinä vuosinaan Albert kärsi Alzheimerin taudista, vaikka olikin toimintakykyinen loppuun saakka. Hän kuoli keuhkokuumeeseen 99-vuotiaana Kalifornian kodissaan Pacific Palisadesissa 26. toukokuuta 2005. Hänen poikansa Edward Albert, joka oli muusikko, laulaja ja linkvisti, kuoli 55-vuotiaana vain vuosi isäänsä myöhemmin. Eddie Albertilla oli myös ottotytär Maria Albert Zucht, joka hoiti isänsä liikeasioita.
Aiheesta muualla

Eddie Albert Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Alankomaat  Puola 
Taiteenala:  MusicBrainz 
Henkilöt:  Deutsche Biographie  Elonet 
Muut:  Europeana  NARA  SNAC  IdRef 
Eddie Albert Robert Aldrichin elokuvassa Helvetti 1944 (1956).
Jodi Benson

| Jodi Benson |
| --- | --- |
 Jodi Benson vuonna 2010.
Henkilötiedot
Koko nimi:  Jodi Marie Marzorati
Syntynyt: 10. lokakuuta 1961 (ikä 63)  Rockford, Illinois
Ammatti:  ääninäyttelijä
Puoliso:  Ray Benson
Näyttelijä
Aktiivisena:  1989–
Merkittävät roolit:  Ariel (Pieni merenneito)
Aiheesta muualla
IMDb 
Elonet
Jodi Benson (oik. Jodi Marzorati, s. 10. lokakuuta 1961 Rockford, Illinois) on yhdysvaltalainen teatterinäyttelijä ja ääninäyttelijä, joka tunnetaan parhaiten Pieni merenneito -animaatioelokuvasta Arielin äänenä. Elokuvan jälkeen hän on ollut muun muassa useissa Disneyn tuottamissa animaatiosarjoissa ja elokuvissa Arielin äänenä.
Elämäkerta

Benson syntyi Rockfordissa, Illinoisissa vuonna 1961 Jodi Marzoratina. Hän kävi Boylanin katolilaista high schoolia, jonka jälkeen Benson opiskeli collegessa Millikinin yliopistossa Decaturissa Illinoisissa. Ensimmäisenä lukuvuotena Benson opiskeli lakia, mutta vaihtoi sen musikaali teatteriin. Opiskelun aikana hän pääsi esiintymään muutaman kerran Broadwaylla ja valmistumisensa jälkeen Benson siirtyi vakituisesti esiintymään Broadwaylle teatteriin.
Benson asuu Etelä-Georgiassa yhdessä aviomiehensä Ray Bensonin kanssa. Heillä on kaksi lasta.
Elämäkerta > Ääninäyttelijänä

Benson näytteli pitkään teattereissa ja erityisesti Broadwaylla. Ääninäyttelijäksi hän päätyi vuonna 1989, kun Benson koe-esiintyi yli 500 muun näyttelijän kanssa Pieni merenneito -elokuvan pääroolia Arielia varten. Elokuvan jälkeen hän on toiminut hahmon virallisena äänenä lähes 20 vuotta. Listaan mahtuvat muun muassa Pieni merenneidon animaatiosarja, useita vieras esiintymisiä eri Disneyn tuottamissa animaatiosarjoissa, kuten Mikin klubi. Lisäksi Benson oli Arielin äänenä Kingdom Hearts ja Kingdom Hearts II -videopeleissä. Tämän lisäksi Benson on ääninäytellyt useissa muissa animaatiosarjoissa lähinnä vierailevissa rooleissa, kuten Camp Lazlossa, Batman of the Futuressa, Duck Dodgersissa ja The Grim Adventures of Billy & Mandyssa. Benson oli myös mukana animaatioelokuvissa Joosef – unten kuningas ja Toy Story 2:ssa Barbin äänenä.
Aiheesta muualla

Kuvia tai muita tiedostoja aiheesta Jodi Benson Wikimedia Commonsissa
Jodi Benson Internet Movie Databasessa. (englanniksi)
Jodi Benson Voice Chasersissa (Arkistoitu – Internet Archive) (englanniksi)
Jodi Benson TV.comissa (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Alankomaat 
Taiteenala:  MusicBrainz 
Henkilöt:  Elonet 
Muut:  Europeana  SNAC
Julius Streicher

Julius Streicher
Julius Streicher (12. helmikuuta 1885 Fleinhausen – 16. lokakuuta 1946 Nürnberg) oli merkittävä kansallissosialisti ennen toista maailmansotaa ja sen aikana. Hän oli Der Stürmer -sanomalehden julkaisija. Lehdestä tuli kansallissosialistien propagandakoneiston tärkeä osa. Lehti oli kiistelty myös kansallissosialistien keskuudessa sen pornografisen materiaalin ja sensaationhakuisuuden takia. Streicherin kustannusyhtiö julkaisi myös antisemitistisiä lastenkirjoja. Hän kutsui itseään ”juutalaistenpyydystäjä numero yhdeksi”.
Varhaiselämä

Streicher syntyi opettajaperheeseen Fleinhausenissa Baijerissa. Hän työskenteli kansakoulunopettajana kunnes liittyi Saksan armeijaan vuonna 1914. Ensimmäisen maailmansodan päättyessä 1918 hänelle oli myönnetty rautaristi ja luutnantin arvo.
Oikeudenkäynti ja teloitus

Julius Streicher pidätettiin sattumalta 23. toukokuuta 1945 eräässä alppikylässä. Berchtesgadeniin matkalla ollut juutalainen Yhdysvaltain armeijan majuri poikkesi tien ohessa olleeseen maalaistaloon, jossa valkeapartainen mies maalasi paraikaa kuvaa. Majuri puhutteli miestä pilanpäiten jiddišiksi ja sanoi hänelle: ”Te näytätte aivan Julius Streicherilta!” Tähän mies vastasi pelästyneenä: ”Mistä te minut tunnette?”
Streicherin ihailijat olivat lähettäneet hänelle ja hänen lehdelleen sodan aikana lukuisia kuvia juutalaisten joukkoteloituksista ja heihin kohdistuneista julmuuksista. Nürnbergin sotarikosoikeudenkäynnissä Steicher väitti kuitenkin, ettei hän tiennyt mitään juutalaisiin kohdistuneista kauhuteoista. Hän vakuutti olleensa aina suuri luonnon ystävä, joka oli vain halunnut, että Saksaan kuulumattomat ”vieraat” lähtevät maasta. Lisäksi hän kiisti lehtensä syyllistyneen kiihotukseen, hänen mielestään se oli vain jakanut asiallista informaatiota juutalaisista.
Ollessaan vangittuna Nürnbergerissä Streicher joutui oman kertomansa mukaan useaan otteeseen liittoutuneiden sotilaiden pahoinpitelemäksi. Useimmat hänen valituksistaan on pyyhitty pois sotarikosoikeudenkäynnin pöytäkirjoista, mutta ne ovat kuultavissa oikeudenkäyntien äänityksistä.lähde?
Julius Streicher todettiin syylliseksi rikoksiin ihmiskuntaa vastaan ja tuomittiin kuolemaan Nürnbergin oikeudenkäynnissä. Hänet teloitettiin hirttämällä 16. lokakuuta 1946 vastaisena yönä yhdeksän muun kuolemaantuomitun joukossa.
Streicherin teloitus muodostui joukosta värikkäimmäksi. Kun häneltä tiedusteltiin muodollisesti nimeä ennen hirttolavalle astumista, hän karjaisi ”Heil Hitler!” Kysymys toistettiin, jolloin Streicher huusi ”Tiedätte nimeni varsin hyvin!” Vasta kolmannella kerralla hän ilmoitti nimensä huutamalla. Hirttolavalle päästyään Streicher huusi ”Jumalan haltuun!” sekä ”Purim 1946!” ja tulkin tiedustellessa viimeisiä sanoja hän karjaisi: ”Bolševikit hirttävät vielä teidät kaikki!” Kun musta huppu oli painettu hänen päähänsä, hän mumisi vielä: ”Adele, rakas vaimoni”.
Streicherin hirttäminen ei sujunut suunnitellusti: paikalla olleen Yhdysvaltain lehdistön edustajan, Howard Kingsbury Smithin mukaan Streicher sätki ja huohotti vielä köyden varaan pudottuaankin ja pyöveli joutui viimeistelemään työn hirttolavan alla, ilmeisesti kiskomalla häntä alaspäin.
Vaikutus

Vaikka Streicherin älykkyysosamäärä oli normaalia keskitasoa, 102, hän oli monien tarkkailijoiden mielestä henkisesti sairas. Tästä huolimatta hänen sanomalehtensä ja puhekiertueensa tekivät hänensä erään tunnetuimmista johtajista natsi-Saksassa.
Der Stürmer on suosittua aineistoa myös nykyajan antisemitistisissä julkaisuissa.
Emilie Enger Mehl

| Emilie Enger Mehl |
| --- | --- |
 Mehl vuonna 2015.
Norjan oikeus- ja valmiusministeri
 Støren hallitus 14. lokakuuta 2021 – 4. helmikuuta 2025  
Edeltäjä:  Monica Mæland
Seuraaja:  Astri Aas-Hansen
Suurkäräjäedustaja
 9. lokakuuta 2017–  
Henkilötiedot
Syntynyt: 8. elokuuta 1993 (ikä 31) Lørenskog, Norja
Kansalaisuus:  norjalainen
Tiedot
Puolue:  keskustapuolue
Tutkinnot:  Oslon yliopisto (oikeustiede)
Emilie Enger Mehl (s. 8. elokuuta 1993 Lørenskog) on norjalainen keskustapuolueen poliitikko. Hän toimi Norjan oikeus- ja valmiusministerinä Støren hallituksessa lokakuusta 2021 helmikuuhun 2025. Mehle on ollut edustajana suurkäräjillä vuodesta 2017. Hän on opiskellut oikeustieteitä Oslon yliopistossa.
Muuta

Mehlistä tuli 28-vuotiaana virkaan astuessaan Norjan kaikkien aikojen nuorin oikeusministeri.
Vuonna 2015 Mehl voitti NRK:n tosi-tv-kilpailu Annon ensimmäisen kauden. Kilpailijat elivät "aikakapselissa" vuoden 1764 Bergenissä opetellen viikoittain erilaisia käsityötaitoja.
Aiheesta muualla

Emilie Enger Mehl Norjan suurkäräjien nettisivuilla (norjaksi)
Kuvia tai muita tiedostoja aiheesta Emilie Enger Mehl Wikimedia Commonsissa
| n k Støren hallitus |
| --- | --- |
Støre
Nykyiset: Aasland Borch Brenna Eide Eriksen Gram Jaffery Mehl Myrseth Nordtun Nygård Næss Pollestad Sande Skjæran Toppe Tvinnereim Vedum Vestre
Entiset: Enoksen (2021–2022) Gjelsvik (2022–2023) Huitfeldt (2021–2023) Kjerkol (2021–2024) Moe (2021–2023) Persen (2021–2023) Tajik (2021–2022) Trettebergstuen (2021–2023)
Trygve Slagsvold Vedum

| Trygve Slagsvold Vedum |
| --- | --- |
 Vedum vuonna 2013.
Norjan valtiovarainministeri
 Støren hallitus 14. lokakuuta 2021 – 4. helmikuuta 2025  
Edeltäjä:  Jan Tore Sanner
Seuraaja:  Jens Stoltenberg
Norjan keskustapuolueen puheenjohtaja
 7. huhtikuuta 2014–  
Edeltäjä:  Liv Signe Navarsete
Norjan maatalous- ja ruokaministeri
 Stoltenbergin II hallitus 18. kesäkuuta 2012 – 16. lokakuuta 2013  
Edeltäjä:  Lars Peder Brekk
Seuraaja:  Sylvi Listhaug
Suurkäräjäedustaja
 Hedmarkin vaalipiiri 1. lokakuuta 2005–  
Henkilötiedot
Koko nimi:  Trygve Magnus Slagsvold Vedum
Syntynyt: 1. joulukuuta 1978 (ikä 46) Hamar, Norja
Kansalaisuus:  norjalainen
Ammatti:  poliitikko, maanviljelijä
Tiedot
Puolue:  keskustapuolue
Tutkinnot:  Oslon yliopisto
Trygve Magnus Slagsvold Vedum (s. 1. joulukuuta 1978 Hamar) on norjalainen keskustapuolueen poliitikko, puolueensa puheenjohtaja vuodesta 2014 ja suurkäräjäedustaja vuodesta 2005. Hän toimi Norjan valtiovarainministerinä Støren hallituksessa lokakuusta 2021 helmikuuhun 2025.
Elämä ja ura

Vedum on syntynyt vuonna 1978 Hamarissa, Hedmarkin läänissä. Hänen vanhempansa ovat lehtori Trond Vidar Vedum ja opettaja Karen Sigrid Slagsvold.
Vedum opiskeli Oslon yliopistossa sosiologiaa ja valtio-oppia, joista hän suoritti kandidaatintutkinnon vuonna 2002. Hän on opiskellut myös Jønsbergin maatalouskoulussa 1994–97.
Vuosina 2002–05 hän oli Norjan keskustanuorten puheenjohtaja. Vuonna 2005 hänet valittiin ensi kertaa suurkäräjille, ja vuosina 2008–14 hän toimi keskustapuolueen varapuheenjohtajana. Vuonna 2014 hänet valittiin puolueensa puheenjohtajaksi. Hänen puheenjohtaja-aikanaan puolueen kannatus on noussut merkittävästi, vuoden 2017 vaaleissa 4,8 prosenttiyksiköllä ja vuoden 2021 vaaleissa vielä 3,2 prosenttiyksiköllä saavuttaen 13,5 prosenttia.
Aiheesta muualla

Trygve Slagsvold Vedum Norjan suurkäräjien nettisivuilla (norjaksi)
Trygve Slagsvold Vedum Norjan hallituksen nettisivuilla (norjaksi)
Kuvia tai muita tiedostoja aiheesta Trygve Slagsvold Vedum Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Liv Signe Navarsete | Norjan keskustapuolueen puheenjohtaja 2014– | Seuraaja: (nykyinen) |
| n k Støren hallitus |
| --- | --- |
Støre
Nykyiset: Aasland Borch Brenna Eide Eriksen Gram Jaffery Mehl Myrseth Nordtun Nygård Næss Pollestad Sande Skjæran Toppe Tvinnereim Vedum Vestre
Entiset: Enoksen (2021–2022) Gjelsvik (2022–2023) Huitfeldt (2021–2023) Kjerkol (2021–2024) Moe (2021–2023) Persen (2021–2023) Tajik (2021–2022) Trettebergstuen (2021–2023)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Saksa
F. Murray Abraham

| F>  Murray Abraham |
| --- | --- |
 F. Murray Abraham Seattlen elokuvajuhlilla 2008.
Henkilötiedot
Koko nimi:  Fahrid Murray Abraham
Syntynyt: 24. lokakuuta 1939 (ikä 85) Pittsburgh, Yhdysvallat
Ammatti:  näyttelijä
Puoliso:  Kate Hannan
Näyttelijä
Taiteilijanimet:  Frank Murray Abraham
Aktiivisena:  1971–
Merkittävät roolit:  Antonio Salieri (Amadeus)
Palkinnot
 Golden Globe (1985)   Oscar (1985) 
Aiheesta muualla
IMDb 
Elonet
Fahrid Murray Abraham (s. 24. lokakuuta 1939 Pittsburgh, Pennsylvania) on yhdysvaltalainen näyttelijä. Hänen tunnetuin roolityönsä on Antonio Salierina elokuvassa Amadeus, josta hänet palkittiin parhaan miespääosan Oscarilla.
Muita menestyselokuvia, joissa Abraham on näytellyt, ovat muun muassa Scarface – arpinaama, Ruusun nimi ja Last Action Hero.
Varhaisvuodet

F. Murray Abraham syntyi Pittsburghissa Pennsylvaniassa Josephine ja Fahrid Abrahamin perheeseen. Hänen isänsä oli assyrialainen kristitty, joka muutti Yhdysvaltoihin Syyriasta 1920-luvulla nälänhädän takia. Abrahamin isoisä oli Antiokian syyrialais-ortodoksisen kirkon kanttori. Abrahamin äiti oli amerikanitalialainen.
Vaikka Abraham syntyi itärannikolla, hän eli lähes koko lapsuutensa etelässä El Pasossa Texasissa lähellä Meksikon rajaa. Hän opiskeli Texasin yliopistossa Austinissa. Näyttelijä Uta Hagen oli Abrahamin opettajana New Yorkissa. Abraham aloitti uransa teatterinäyttelijänä Los Angelesissa. Hänen ensimmäinen roolinsa oli Ray Bradburyn näytelmässä The Wonderful Ice Cream Suit.
Näyttelijänura

Abrahamin ensimmäinen elokuvarooli oli Anthony Harveyn ohjaamassa elokuvassa Ollaanpa jättiläisiä (They Might Be Giants) vuonna 1971. Murray sai parhaan miesnäyttelijän Oscarin roolistaan Antonio Salierina Miloš Formanin ohjaamassa Amadeus-elokuvassa. Amadeuksen jälkeen hän näytteli muun muassa Shakespearen näytelmissä Othello ja Rikhard III sekä Samuel Beckettin ja Gilbert ja Sullivanin näytelmissä.
Abraham on ollut naimisissa Kate Hannanin kanssa vuodesta 1962. Teatteriuransa jälkeen hän on opettanut Brooklynin teatterikoulussa.
Valikoitu filmografia

Scarface – arpinaama (1983)
Amadeus (1984)
Ruusun nimi (1986)
Syytön mies (1989)
Last Action Hero (1993)
Mimic – ääretön vaara (1997)
Elämän edessä (2000)
Goltzius and the Pelican Company (2011)
Isänmaan puolesta (2012–, televisiosarja)
Inside Llewyn Davis (2013)
The Grand Budapest Hotel (2014)
Palkinnot > Oscarit

paras miespääosa 1985
Palkinnot > Golden Globet

Paras draama miesnäyttelijä 1985
Aiheesta muualla

F. Murray Abraham Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Australia  Korea  Alankomaat  Puola 
Taiteenala:  Emmy Awards  FID  Grammy Awards  MusicBrainz 
Henkilöt:  Deutsche Biographie  DDB  Elonet 
Muut:  SNAC  IdRef
Rodger Bumpass

| Rodger Bumpass |
| --- | --- |
 Rodger Bumpass vuonna 2024.
Henkilötiedot
Koko nimi:  Rodger Bumpass
Syntynyt: 20. marraskuuta 1951 (ikä 73) Little Rock, Arkansas, Yhdysvallat
Näyttelijä
Taiteilijanimet:  Rodger A. Bumpass Roger Bumpass
Aktiivisena:  1978–
Merkittävät roolit:  Jalmari (Paavo Pesusieni)
Aiheesta muualla
IMDb 
Rodger Bumpass (s. 20. marraskuuta 1951 Little Rock, Arkansas) on yhdysvaltalainen ääninäyttelijä, joka tunnetaan parhaiten Jalmarin ääniroolistaan animaatiosarjassa Paavo Pesusieni.
Elämäkerta

Bumpass syntyi Jonesborossa vuonna 1951 Carroll C. Bumpassille ja Virginia Cathey Bumpassille, jotka omistivat Bumpass Cleaners and Dyers yhtiön. Bumpass kasvoi Little Rockissa veljensä Leonardin ja siskonsa Catheyn kanssa. Hän kävi koulua Little Rock Central High Schoolissa, jossa Bumpass kokeili ensimmäistä kertaa teatteria ja erityisesti komeadiapuolta. Samoihin aikoihin hän osallistui Arkansasin yliopistossa pidettävään radio-tv kilpailuun, jossa Bumpass voitti kuuluttaja kilpailun.
Valmistumisensa jälkeen hän päätti lähteä opiskelemaan Arkansas State Universityyn, jossa Bumpass erikoistui radio-tv ja teatteri alalle. Hän toimi samalla juontajana kampuksen radioasemalla ja sai myöhemmin töitä Jonesboron KAIT-TV:stä. KAITilla Bumpass työskenteli kuuluttajaäänenä, kameramiehenä, ääniteknikkona ja teknisenä ohjaajana. Hänellä oli myös hetken aikaa oma myöhäisillan komediaohjelma Mid-Century Nonsense Festival Featuring Kumquat Theater. Bumpass lopulta valmistui yliopistosta 1976 ja muutti New Yorkiin kesäkuussa 1977.
Ura

Muutettuaan New Yorkiin Bumpass työskenteli mattojen pesijänä ja teki samalla muutamia teatterirooleja. Yksi niistä sattui olemaan National Lampoonin tuotantoa, jonka myötä vuonna 1979 yhtiö oli tuottamassa uutta elokuvaa Jaws III–People 0. Kuvaukset pidettiin Hollywoodissa, jonne myös Bumpass matkasi saatuaan pääroolin elokuvasta. Elokuvan tuotanto kuitenkin lopetettiin kesken, mutta Bumpass jäi siitä huolimatta Hollywoodiin. Hän sai muutamia pieniä elokuva- ja televisiorooleja, mutta päätyi kuitenkin ääninäyttelemisen pariin saatuaan lukuisia pyyntöjä mainosääneksi. Lisäksi animaatioissa ääninäyttelemisestä tuli enemmän menestystä ja Bumpass on sittemmin tehnyt äänirooleja animaatioihin 1980-luvulta lähtien, kuten Heavy Metal, Jetsonit, Pilipalipilotit, Batman, Pocahontas II, Rautajätti, Toy Story 2, Keisarin uudet kuviot, Teen Titans ja Autot. Parhaiten Bumpass kuitenkin tunnetaan Paavo Pesusieni -animaatiosarjan myötä.
Aiheesta muualla

Kuvia tai muita tiedostoja aiheesta Rodger Bumpass Wikimedia Commonsissa
Rodger Bumpass Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat 
Taiteenala:  MusicBrainz 
Muut:  IdRef
Kristdala

| Kristdala |
| --- | --- |

 Kristdala
 Koordinaatit: 57°24′05″N, 16°11′34″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Oskarshamn
Väkiluku (31.12.2023):  926
Infobox OKVirheellinen NIMI-arvo: 
Kristdala on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 926 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Kristdala Wikimedia Commonsissa
Bockara

| Bockara |
| --- | --- |

 Bockara
 Koordinaatit: 57°15′44″N, 16°04′02″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Oskarshamn
Väkiluku (31.12.2023):  334
Bockara on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 334 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Bockara Wikimedia Commonsissa
Wout van Aert
Saavutuksia

Lähteet: Pro Cycling Stats, Cycling Archives
Stångehamn

| Stångehamn |
| --- | --- |
 Stångehamn
 Koordinaatit: 57°13′34″N, 16°29′37″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Oskarshamn
Väkiluku (31.12.2023):  215
Stångehamn on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 215 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Stångehamn Wikimedia Commonsissa
Millions

| Millions |
| --- | --- |

Ohjaaja:  Danny Boyle
Käsikirjoittaja:  Frank Cottrell Boyce
Tuottaja:   Damian Jones  Graham Broadbent  Andrew Hauptman 
Säveltäjä:  John Murphy
Kuvaaja:   Anthony Dod Mantle  Mark Tildesley 
Leikkaaja:  Chris Gill
Tuotantosuunnittelija:  Mark Tildesley
Valmistustiedot
Valmistusmaa:  Iso-Britannia
Tuotantoyhtiö:  Moving Picture Company BBC Film UK Film Council Pathé Ingenious Media
Levittäjä:  Pathé Netflix Disney+
Ensi-ilta:  14. syyskuuta 2004
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Millions on vuonna 2004 valmistunut brittiläinen elokuva. Elokuvan on ohjannut Danny Boyle ja sen pääosissa esiintyvät Alexander Etel, Lewis McGibbon ja James Nesbitt.
Elokuva voitti Britanniassa useita eri palkintoja. Se tuotti 11,8 miljoonaa dollaria.
Juoni

Elokuva kertoo 7-vuotiaasta Damianista, joka muuttaa perheensä kanssa toiselle paikkakunnalle heidän äitinsä kuoltua. Damian rakentaa talon lähellä olevan junaradan viereen pahvilaatikoista majan, johon eräänä päivänä lentää ohi menevästä junasta rahaa täynnä oleva kassi. Damian haluaisi lahjoittaa kaikki rahat hyväntekeväisyyteen, kun taas hänen veljensä Anthony haluaa käyttää rahat itseensä.
Elokuvan edetessä Anthony yrittää estää Damiania tuhlaamasta rahoja hyväntekeväisyyteen. Anthony muun muassa ostaa itselleen luokkalaisistaan kootun "henkivartijakaaren". Damian taas ostaa kaupasta lintuja vapauttaakseen ne.
Rooleissa

| 0 | 1 | 2 |
| --- | --- | --- |
|  Alex Etel  | … |  Damian Cunningham   |
|  Lewis McGibbon  | … |  Anthony Cunningham   |
|  James Nesbitt  | … |  Ronnie Cunningham   |
|  Daisy Donovan  | … |  Dorothy   |
|  Christopher Fulford  | … |  ”Köyhä”   |
|  Pearce Quigley  | … |  Poliisi   |
|  Jane Hogarth  | … |  Äiti   |
|  Alun Armstrong  | … |  Pyhä Pietari   |
|  Enzo Cilenti  | … |  Franciscus Assisilainen   |
|  Nasser Memarzia  | … |  Joosef   |
|  Kathryn Pogson  | … |  Klaara Assisilainen   |
|  Harry Kirkham  | … |  Nikolaos Ihmeidentekijä   |
|  Cornelius Macarthy  | … |  Gonzaga   |
|  Kolade Agboke  | … |  Ambrosio   |
|  Leslie Phillips  | … |  Omana itsenään   |
Tuotanto

Vuonna 2014 haastattelussa, Boyle kertoi, jos hän ja Cottrell Boynce olisivat olleet itsevarmempia, he olisivat tehneet elokuvan musikaalina, jossa hahmot olisivat laulaneet ja tanssineet. Boylea kiinnosti saada Noel Gallagher kirjoittamaan alkuperäiset laulut elokuvalle.
Epidemiologia

Epidemiologia on terveys- ja lääketieteen ala, joka tutkii terveyttä ja terveyteen liittyvien tekijöiden esiintyvyyttä, yhteyksiä ja syitä väestötasolla. Epidemiologian voisi kääntää siis väestöterveystieteeksi.
Lääkäri John Snow teki kartan kolerakuolemien alueellisesta jakaantumisesta selvittäessään Lontoon epidemiaa vuonna 1854. Tartuntojen lähteeksi paljastui alueen keskellä oleva kaivo.
Epidemiologiaa voi ajatella väestötason lähestymistapana ja menetelmänä terveyden tutkimukseen siinä missä molekyylitason, solutason ja kudostason lääketieteellisillä perustieteillä on oma lähestymistapansa terveyden tutkimukseen. On myös huomattavaa, että infektioepidemiologia ja kansanterveystiede ovat vain esimerkkejä epidemiologisten menetelmien sovellusalueista.